
	[bookmark: DQC_RangeToBeChecked]1.
	Adoptarea ordinii de zi


Consiliul a adoptat ordinea de zi care figurează în documentul 6298/26.
	2.
	Aprobarea punctelor „A”

	
	a)	Lista fără caracter legislativ
	
	6386/26


Consiliul a adoptat toate punctele „A” care figurează în documentul sus-menționat, inclusiv toate documentele COR și REV lingvistice prezentate în vederea adoptării.
	
	b)	Lista cu caracter legislativ [Deliberare publică în temeiul articolului 16 alineatul (8) din Tratatul privind Uniunea Europeană]
	
	6387/26


Agricultură
	1.
	Regulament de modificare în ceea ce privește anumite norme privind piața și anumite măsuri de sprijin sectorial în sectorul vitivinicol și pentru produsele vitivinicole aromatizate
Adoptarea actului legislativ
aprobat de CSA la 16.2.2026
	[image: First reading][image: Item based on a Commission proposal]
	6064/26 + ADD 1
PE-CONS 65/25


Consiliul a aprobat poziția în primă lectură a Parlamentului European, iar actul propus a fost adoptat în temeiul articolului 294 alineatul (4) din Tratatul privind funcționarea Uniunii Europene [temei juridic: articolul 42 primul paragraf, articolul 43 alineatul (2) și articolul 118 primul paragraf din TFUE].
În anexă figurează o declarație din partea Comisiei.
Justiție și afaceri interne
	2.
	Regulament de modificare a Regulamentului (UE) 2024/1348 în ceea ce privește aplicarea conceptului de „țară terță sigură”
Adoptarea actului legislativ
aprobat de Coreper, partea II, la 18.2.2026
	[image: First reading][image: Item based on a Commission proposal]
	6177/1/26 REV 1 + REV 1 ADD 1
PE-CONS 68/25
JAI


Consiliul a aprobat poziția în primă lectură a Parlamentului European, iar actul propus a fost adoptat în temeiul articolului 294 alineatul (4) din Tratatul privind funcționarea Uniunii Europene, cu votul împotrivă al Spaniei, Franței și Portugaliei [temei juridic: articolul 78 alineatul (2) litera (d) din TFUE]. În conformitate cu protocoalele relevante anexate la tratate, Danemarca nu a participat la vot.
În anexă figurează declarații din partea Spaniei și Franței.
Justiție și afaceri interne
	3.
	Regulamentul de întocmire a unei liste a țărilor de origine sigure la nivelul Uniunii
Adoptarea actului legislativ
aprobat de Coreper, partea II, la 18.2.2026
	[image: First reading][image: Item based on a Commission proposal]
	6176/1/26 REV 1 + ADD 1
PE-CONS 67/25
+ COR 1 (et)
JAI


Consiliul a aprobat poziția în primă lectură a Parlamentului European, iar actul propus a fost adoptat în temeiul articolului 294 alineatul (4) din Tratatul privind funcționarea Uniunii Europene, cu abținerea Belgiei și Ungariei [temei juridic: articolul 78 alineatul (2) litera (d) din TFUE]. În conformitate cu protocoalele relevante anexate la tratate, Danemarca nu a participat la vot.
În anexă figurează o declarație din partea Ungariei.
Transporturi
	4.
	Decizie prin care Austria este împuternicită să modifice acordul bilateral existent privind transportul rutier încheiat cu Elveția, care autorizează operațiunile de cabotaj în cadrul serviciilor de transport rutier de călători cu autocarul și autobuzul
Abordare generală
aprobat de Coreper, partea I, la 18.2.2026
	[image: First reading][image: Item based on a Commission proposal]
	5974/26 + COR 1
TRANS


Consiliul a ajuns la o abordare generală cu privire la decizia prin care Austria este împuternicită să modifice acordul bilateral existent privind transportul rutier încheiat cu Elveția, care autorizează operațiunile de cabotaj în cadrul serviciilor de transport rutier de călători cu autocarul și autobuzul.
Deliberări legislative
[Deliberare publică în temeiul articolului 16 alineatul (8) din Tratatul privind Uniunea Europeană]
	3.
	Propuneri legate de politica agricolă comună post-2027
Dezbatere de orientare
	[image: ][image: ]
	5875/26


Punctul 3 și punctul 5 litera (a) subpunctul (i) au fost dezbătute împreună.
Consiliul a desfășurat o dezbatere de orientare privind recomandările propuse de Comisie pentru PAC post‑2027.
De asemenea, Consiliul a luat act de informarea din partea Franței, în numele Franței, Portugaliei și Spaniei, cu sprijinul Austriei, Belgiei, Bulgariei, Croației, Cehiei, Ungariei, Irlandei, Italiei, Lituaniei, Maltei, Poloniei, României, Slovaciei și Sloveniei, precum și de reacțiile delegațiilor.
Activități fără caracter legislativ
	4.
	Raportul referitor la evaluarea Directivei privind practicile comerciale neloiale
Prezentare din partea Comisiei
Schimb de opinii
	[image: Public debate proposed by the Presidency (Article 8(2) of the Council's Rules of Procedure)]
	5306/26
16217/25


Consiliul a luat act de prezentarea Comisiei și a desfășurat un schimb de opinii cu privire la raportul privind evaluarea Directivei privind practicile comerciale neloiale.
Diverse
	5.
	Agricultură și Pescuit
	
	

	
	a)	Propunere legislativă actuală [Deliberare publică în temeiul articolului 16 alineatul (8) din Tratatul privind Uniunea Europeană]
	[image: ][image: ]
	

	
	i)	Solicitare de transfer al unor dispoziții din proiectul de regulament privind PPNR în proiectul de regulament privind PAC, în proiectul de regulament privind PCP și în proiectul de regulament privind OCP
Informare din partea Franței, Portugaliei și Spaniei
	
	6356/26


Punctul 5 litera (a) subpunctul (i) a fost abordat împreună cu punctul 3.
	
	Agricultură
	
	

	
	b)	Aplicarea cadrului de control al PAC în planurile strategice PAC pentru perioada 2023‑2027
Informare din partea Letoniei, Danemarcei, Estoniei, Finlandei, Lituaniei și Suediei
	[image: Public debate proposed by the Presidency (Article 8(2) of the Council's Rules of Procedure)]
	6354/26


Consiliul a luat act de informațiile furnizate de Letonia, în numele Danemarcei, Estoniei, Finlandei, Letoniei, Lituaniei și Suediei, și sprijinite de Austria, Belgia, Bulgaria, Croația, Cehia, Franța, Germania, Ungaria, Irlanda, Luxemburg, Polonia, Portugalia, România, Slovacia, Slovenia și Spania. De asemenea, Consiliul a luat act de reacțiile delegațiilor.
	
	c)	Mecanismul european de reasigurare în caz de catastrofe naturale în agricultură
Informare din partea Portugaliei
	[image: Public debate proposed by the Presidency (Article 8(2) of the Council's Rules of Procedure)]
	6505/26


Consiliul a luat act de informațiile furnizate de Portugalia și de reacțiile delegațiilor.
	
	d)	Dificultățile cu care se confruntă sectorul porcinelor din UE – necesitatea acordării de ajutor excepțional
Informare din partea României
	[image: Public debate proposed by the Presidency (Article 8(2) of the Council's Rules of Procedure)]
	6418/3/26 REV 3


Consiliul a luat act de informațiile furnizate de România, sprijinită de Ungaria, Malta, Polonia și Slovacia. De asemenea, Consiliul a luat act de reacțiile delegațiilor.
	
	a)	(continuare) Propunere legislativă actuală [Deliberare publică în temeiul articolului 16 alineatul (8) din Tratatul privind Uniunea Europeană]
	[image: First reading][image: Item based on a Commission proposal]
	17056/1/25 REV 1

	
	ii)	Apel la măsuri care să asigure disponibilitatea unor soluții convenționale de protecție a culturilor și viabilitatea producției de alimente
Informare din partea Estoniei
	
	6470/26

	
	iii)	Preocupări legate de propunerea Comisiei Europene de a include semănarea semințelor tratate în definiția utilizării produselor pentru protecția plantelor
Informare din partea Poloniei
	
	6465/26


Punctul 5 litera (a) subpunctele (ii) și (iii) au fost abordate împreună.
Consiliul a luat act de informațiile furnizate de Estonia, sprijinită de Cehia, Letonia, Lituania, Portugalia și România, precum și de observațiile delegațiilor.
De asemenea, Consiliul a luat act de informațiile furnizate de Polonia, sprijinită de Cehia, Letonia, Lituania, Portugalia, România și Suedia, precum și de observațiile delegațiilor.
	
	Pescuit
	
	

	
	e)	Rolul esențial al unei apărări riguroase a pescuitului din UE în consultările majore cu statele de coastă privind macroul
Informare din partea Irlandei
	[image: Public debate proposed by the Presidency (Article 8(2) of the Council's Rules of Procedure)]
	6562/26


Consiliul a luat act de informațiile furnizate de Irlanda, sprijinită de Belgia, Germania, Portugalia, Spania și Suedia. De asemenea, Consiliul a luat act de observațiile delegațiilor.

[image: Prima lectură]	Prima lectură
[image: Punct bazat pe o propunere a Comisiei]	Punct bazat pe o propunere a Comisiei
[image: Public debate proposed by the Presidency (Article 8(2) of the Council's Rules of Procedure)]	Dezbatere publică la propunerea președinției [articolul 8 alineatul (2) din Regulamentul de procedură al Consiliului]

ANEXĂ
Declarații privind punctele „A” cu caracter legislativ care figurează în documentul 6387/26
	Referitor la punctul 1 de pe lista punctelor „A”:
	Regulament de modificare în ceea ce privește anumite norme privind piața și anumite măsuri de sprijin sectorial în sectorul vitivinicol și pentru produsele vitivinicole aromatizate
Adoptarea actului legislativ


DECLARAȚIA COMISIEI
„Comisia va depune toate eforturile pentru a prezenta în 2026 grupului sau comitetului de experți relevant:
1)	un proiect de act de punere în aplicare de modificare a Regulamentului (UE) 2018/274 referitor la posibilitatea de a prelungi aplicarea procedurii simplificate de acordare a autorizațiilor pentru replantări, prevăzută la articolul 9 din regulamentul respectiv;
2)	un proiect de modificare a Regulamentului delegat (UE) 2019/33 al Comisiei, pentru a defini sistemul Uniunii de identificare pe ambalaj sau pe eticheta produselor vitivinicole a mijloacelor electronice menționate la articolul 119 alineatul (4) și alineatul (5) din Regulamentul (UE) nr. 1308/2013;
3)	un proiect de modificare a Regulamentului delegat (UE) 2019/934 al Comisiei pentru a include, în definiția «cupajului» («amestecului»), posibilitatea de a combina vinuri dezalcoolizate sau parțial dezalcoolizate cu vinuri liniștite pentru a produce vinuri parțial dezalcoolizate;
4)	un proiect de act delegat de stabilire a condițiilor pentru defrișarea plantațiilor viticole abandonate menționate la noul articol 62 alineatul (6) din Regulamentul (UE) nr. 1308/2013.”
	Referitor la punctul 2 de pe lista punctelor „A”:
	Regulament de modificare a Regulamentului (UE) 2024/1348 în ceea ce privește aplicarea conceptului de „țară terță sigură”
Adoptarea actului legislativ


DECLARAȚIA SPANIEI
„Spania își afirmă angajamentul de a pune în aplicare Pactul european privind migrația și azilul. Acest pact reprezintă o etapă istorică în dezvoltarea unei politici și a unui cadru juridic cuprinzătoare ale UE pentru gestionarea azilului și a migrației. Regulamentul (UE) 2024/1348 de stabilire a unei proceduri comune în materie de protecție internațională (APR) constituie o componentă-cheie a cadrului juridic respectiv.
· Spania nu sprijină această propunere de modificare a APR din patru motive, legate de aspecte legislative, juridice, referitoare la relațiile externe, precum și de aspecte operaționale.
· În primul rând, regulamentul subminează integritatea pactului. Acesta implică o modificare a Pactului european privind migrația și azilul chiar înainte ca acesta să înceapă să se aplice, în iunie 2026. Această modificare este introdusă înainte ca noi să fi fost în măsură să stabilim dacă noul cadru juridic în ansamblu și, în special, noile dispoziții privind conceptul de țară terță sigură incluse deja în APR, astfel cum au fost convenite la sfârșitul anului 2023, funcționează în mod corespunzător. În plus, regulamentul implică o modificare a unuia dintre elementele care s-au dovedit deosebit de sensibile din perspectiva obținerii unui acord global, și anume conceptul de țară terță sigură. În sfârșit, propunerea în cauză nu poate fi evaluată în mod izolat, ci mai degrabă în strânsă legătură cu propunerea de regulament privind returnarea și cu centrele de returnare prevăzute în aceasta. Spania menține o atitudine critică față de astfel de centre de repatriere din țări terțe.
· În al doilea rând, Spania își exprimă îngrijorarea de natură juridică cu privire la includerea în text a posibilității de a încheia înțelegeri fără caracter obligatoriu în acest domeniu. Astfel de înțelegeri nu permit asigurarea respectării drepturilor și obligațiilor solicitanților care vor fi transferați într-o țară terță. Nu există nicio garanție că acestor solicitanți li se va acorda o protecție efectivă în conformitate cu dreptul Uniunii și cu dreptul internațional. În plus, în cazul în care astfel de înțelegeri nu sunt obligatorii, se pune problema modului în care statele membre și țările terțe ar putea fi obligate să le respecte. Prevăzând în mod explicit posibilitatea ca Uniunea însăși să încheie înțelegeri sau acorduri fără caracter obligatoriu cu țări terțe în acest domeniu, toate statele membre își asumă un nivel ridicat de responsabilitate și un risc inacceptabil. Mai mult, există un risc ridicat de litigii din cauza potențialelor încălcări ale principiului nereturnării consacrat în Carta drepturilor fundamentale a Uniunii Europene și în Convenția europeană a drepturilor omului. Riscurile juridice se extind, de asemenea, la posibilul impact asupra normelor privind stabilirea responsabilității. În acest sens, nu se poate exclude faptul că transferurile între statele membre în temeiul Regulamentului privind gestionarea azilului și migrației pot fi suspendate, având în vedere posibilitatea ca instanțele naționale să considere că persoanele nu pot fi transferate către țări care au semnat astfel de acorduri.
· În al treilea rând, încheierea unor astfel de acorduri de către Uniune sau de către alte state membre cu țări terțe învecinate cu Spania are un impact direct asupra relațiilor bilaterale ale Spaniei cu aceste țări. Textul prevede un mecanism de informare prealabilă pentru statele membre care au o frontieră comună. Totuși, formularea respectivă ar exclude principalele țări învecinate cu Spania, cu care alte state membre ar putea încheia acorduri fără să fi informat și consultat Spania.
· În al patrulea rând, la nivel operațional, Spania are îndoieli serioase cu privire la eficacitatea și eficiența regulamentului. Caracterul facultativ al criteriului legăturii ridică semne de întrebare cu privire la sustenabilitatea mecanismului. În absența unei legături familiale, sociale sau economice, Spania se întreabă ce stimulent ar avea o persoană transferată de a nu încerca să se întoarcă în Uniune atunci când perspectivele sale într-o țară terță necunoscută sunt limitate. În plus, dacă unele state membre aplică criteriul legăturii, iar altele nu, acest lucru ar conduce mai degrabă la un sistem fragmentat decât la unul comun. Raportul cost-beneficiu al unei astfel de măsuri este, de asemenea, discutabil. Nu a fost efectuată nicio analiză cost-beneficiu cu un grad minim de obiectivitate. Cu toate acestea, exemple similare existente și-au demonstrat deja costul ridicat și rezultatele limitate.
· Având în vedere cele de mai sus, Spania SE OPUNE adoptării prezentului regulament, astfel cum a fost propus.”
DECLARAȚIA FRANȚEI
„Franța votează împotriva adoptării Regulamentului Parlamentului European și al Consiliului de modificare a Regulamentului (UE) 2024/1348 în ceea ce privește aplicarea conceptului de țară terță sigură. Prin modificarea modului de aplicare a conceptului de țară terță sigură, acest text prezintă riscuri operaționale, juridice și politice semnificative atât pentru statele membre care aleg să nu aplice criteriul legăturii, cât și pentru statele membre care nu vor dori și, a fortiori, nu vor putea să facă o astfel de alegere.
Eliminând criteriul legăturii ca cerință obligatorie și permițând, în locul acestuia, posibilitatea încheierii de acorduri sau înțelegeri cu țări terțe, textul pune sub semnul întrebării echilibrul delicat atins în cadrul Pactului privind migrația și azilul și, ca atare, prezintă un risc pentru punerea în aplicare a acestuia din urmă:
–	acest text poate duce la o creștere a deplasărilor secundare, un risc care nu a putut fi evaluat înainte de prezentarea revizuirii legislative din cauza absenței unei evaluări prealabile a impactului;
–	textul poate interfera cu transferurile între statele membre în temeiul mecanismului Dublin și, în consecință, în temeiul Regulamentului (UE) 2024/1351 din 14 mai 2024 privind gestionarea azilului și migrației;
–	acest lucru este determinat în special de posibilitatea de a încheia «înțelegeri», care, având un caracter neobligatoriu, nu vor permite statului membru să dispună de toate garanțiile necesare pentru a se asigura că solicitantul de azil va beneficia, în țara terță în care statul membru responsabil intenționează să îl returneze, de nivelul de protecție impus de conceptul de țară terță sigură, în special de accesul efectiv la o astfel de protecție.
În sfârșit, Franța își reiterează opoziția față de astfel de acorduri sau înțelegeri care generează finanțare din partea UE, în special prin intermediul fondurilor pentru acțiune externă.”
	Referitor la punctul 3 de pe lista punctelor „A”:
	Regulamentul de întocmire a unei liste a țărilor de origine sigure la nivelul Uniunii
Adoptarea actului legislativ


DECLARAȚIA UNGARIEI
„Ungaria își reiterează rezervele serioase referitoare la Pactul privind migrația și azilul. În contextul listei UE a țărilor de origine sigure, Ungaria a pledat în mod consecvent pentru includerea automată pe lista UE a țărilor candidate eligibile. Suntem convinși că includerea ar trebui să aibă loc automat, fără ca țărilor candidate să le fie impuse condiții suplimentare pentru a rămâne pe listă.
Prin urmare, Ungaria regretă faptul că textul de compromis ar impune, de fapt, condiții mai stricte țărilor candidate eligibile decât celorlalte țări terțe enumerate în anexă.
Ungaria consideră că includerea pe o listă specifică a țărilor candidate eligibile ar fi oferit cea mai solidă soluție juridică, evitând viitoare complicații și tratând în mod echitabil țările candidate eligibile.
Având în vedere cele de mai sus, Ungaria se abține.”

